ศรัณภัสร์ ตั้งไพศาลธนกุล

**ศรัณภัสร์ ตั้งไพศาลธนกุล** (เกิด 17 สิงหาคม พ.ศ. 2533)  เป็นผู้ประกาศข่าว พิธีกร และศิลปินชาวไทย ปัจจุบันเป็นผู้ประกาศข่าวช่อง 7 HD
เดิมเคยเป็นผู้ประกาศข่าวช่องอมรินทร์ทีวี, นิว 18 และสำนักข่าววันนิวส์ตามลำดับ

## ประวัติ
ศรัณภัสร์เกิดเมื่อวันที่ 17 สิงหาคม พ.ศ. 2533 ชื่อเดิม (ณัฐพล วงศ์ตั้ง) เกิดที่ จังหวัดราชบุรี ย้ายมาอยู่พักอาศัยกับครอบครัว อำเภอเมือง จังหวัดเพชรบุรี มีพี่น้อง 3 คน ศรัณภัสร์เป็นบุตรคนที่ 3 ของครอบครัวชาวไทยเชื้อสายจีน และครอบครัวศรัณภัสร์มีธุรกิจส่วนตัว สำเร็จการศึกษาระดับมัธยมศึกษาชั้นปีที่ 6 โรงเรียนพรหมานุสรณ์ จังหวัดเพชรบุรี จากนั้นศรัณภัสร์ศึกษาต่อระดับปริญญาตรีในสาขาวิชาวิศวกรรมไฟฟ้า คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี และได้รับผลการเรียนเกียรตินิยมอันดับ 1

### การทำงาน
ศรัณภัสร์เคยเข้าประกวดเดอะสตาร์ ค้นฟ้าคว้าดาว ปี 10 เมื่อปี พ.ศ. 2557 และผ่านการออดิชั่นเป็นหนึ่งในตัวแทนภาคกลาง แต่ไม่ผ่านเข้ารอบ 8 คนสุดท้าย

จุดเริ่มต้นในการทำงานเป็นผู้ประกาศข่าวครั้งแรกทางเนชั่นทีวีในโครงการสานฝันผู้ประกาศข่าวหน้าใหม่รุ่นที่ 13 พ.ศ. 2558 แต่ไม่ผ่านรอบการคัดเลือก และได้รับโอกาสเป็นพิธีกรรายการต่างๆ ต่อมาในปีเดียวกัน
เริ่มการทำงานเป็นผู้สื่อข่าวภาคสนามในสายการเมืองและเป็นผู้ประกาศข่าวทางช่องอมรินทร์ทีวี โดยดำเนินรายการ *ข่าวอรุณอมรินทร์* และ *ข่าวตกกรอบ* ในช่วงเดือนกันยายน พ.ศ. 2558 ถึงเดือนกรกฎาคม พ.ศ. 2561 ต่อมาในเดือนกันยายนปีเดียวกันได้ย้ายมาเป็นผู้ประกาศข่าวช่องนิว 18 จนถึงปลายปี พ.ศ. 2562 
### ปี พ.ศ. 2563 - พ.ศ. 2569
หลังจากนั้นได้รับคัดเลือกให้เป็น 1 ใน 3 ผู้ประกาศข่าวคนใหม่ของช่องวัน 31 
 จากโครงการ "เลือดข้นคนข่าว" โดยเป็นผู้ประกาศข่าวทั้งช่องวัน 31 และจีเอ็มเอ็ม 25 ในนามสำนักข่าววันนิวส์ ตั้งแต่วันที่ 6 มกราคม พ.ศ. 2563 จนถึงวันที่ 9 มกราคม พ.ศ. 2569 รวมถึงเคยเป็นพิธีกรรายการ *เก่งจริงชิงค่าเทอม* คู่กับธงชัย ประสงค์สันติ

### ปี พ.ศ. 2569 - ปัจจุบัน

ต่อมาเมื่อวันที่ 22 มกราคม พ.ศ. 2569 ศรัณภัสร์เปิดตัวเป็นผู้ประกาศข่าวช่อง 7HD  โดยจะเริ่มทำหน้าที่ผู้ประกาศข่าวในรายการ *ห้องข่าวภาคเที่ยง* และ *ห้องข่าวภาคเที่ยง* (สุดสัปดาห์)  ตั้งแต่วันที่ 2 กุมภาพันธ์ และ 7 กุมภาพันธ์ พ.ศ. 2569 ปีเดียวกัน

## ผลงาน ผู้ประกาศข่าว
### ช่อง 7 HD ปัจจุบัน

### ผลงานอดีต ผู้ประกาศข่าว
*(2559) *ข่าวเช้าอมรินทร์* ช่องอมรินทร์ทีวี ทุกวันจันทร์ - ศุกร์ เวลา 06:00 - 08:00 น.
*(2560 - 2561) *ข่าวอรุณอมรินทร์* ช่องอมรินทร์ทีวี ทุกวันจันทร์ - ศุกร์ เวลา 06:00 - 08:00 น.
*(2559 - 2560) *ข่าวตกกรอบ* ช่องอมรินทร์ทีวี
*(2561 - 2562) *New ข่าวค่ำ* ช่อง นิว 18 
*(2563 - 2564) *ข่าวเช้าตรู่ช่องวัน* (สำนักข่าววันนิวส์) ทุกวันจันทร์ - ศุกร์ เวลา 05:30 - 06:00 น.
*(2563 - 2566) *ข่าวเช้าช่องวัน* (สำนักข่าววันนิวส์) ทุกวันจันทร์ - ศุกร์ เวลา 06:00 - 08:00 น.
*(2563 - 2567) *ข่าวเที่ยงช่องวัน* (สำนักข่าววันนิวส์) ทุกจันทร์ - ศุกร์ เวลา 11:15 น.
*(2567 - 4 มกราคม 2569) *ข่าวค่ำช่องวัน* (สำนักข่าววันนิวส์) ทุกวันจันทร์ - ศุกร์ เวลา 16:20 น.
*(2563 - 2568) *ข่าวเช้าช่องวัน เสาร์ - อาทิตย์* (สำนักข่าววันนิวส์) ทุกวันเสาร์ - อาทิตย์ เวลา 08:30 - 10:00 น.
*(2563 - 2569) *เคาะข่าวเช้า* ช่อง GMM 25 ในนาม (สำนักข่าววันนิวส์) ทุกวันจันทร์ - ศุกร์ เวลา 09:30 น. - 10:30 น.
*(2565 - 2568) *เกาะข่าวเที่ยง* ช่อง GMM 25 ในนาม (สำนักข่าววันนิวส์) ทุกวันจันทร์ - ศุกร์ เวลา 12:30 น.
*(2566 - 3 มกราคม 2569) *เคาะข่าว เสาร์ - อาทิตย์* ช่อง GMM 25 ในนาม (สำนักข่าววันนิวส์) ทุกวันเสาร์ - อาทิตย์ เวลา 10:00 น. - 12:00 น.
*(2564 - 2566) *เจาะข่าวค่ำ* ช่อง GMM 25 ในนาม (สำนักข่าววันนิวส์) ทุกวันจันทร์ - ศุกร์ เวลา 18:00 น. - 19:00 น. และ วันอาทิตย์ เวลา 18:00 - 19:00 น.

### ผลงานพิธีกร
* *เก่งจริงชิงค่าเทอม* คู่กับ ธงชัย ประสงค์สันติ ช่องวัน 31
** ข่าวแหกโค้ง* ช่อง GMM 25 ในนาม (สำนักข่าววันนิวส์)
* *แม็กกาซีน สุดสัปดาห์*
* *นาทีฉุกเฉินเตือนภัย*
* *Eazy ข่าวเช้านี้* Eazy FM. ร่วมกับ วราภรณ์ สมพงษ์, เจก รัตนตั้งตระกูล และ ชลธิชา อัศวาณิชย์
* *Smooth Sunshine* Smooth FM. 105.5 ร่วมกับ เกศริน วิโรจน์ชูฉัตร และ สมพล ปิยะพงษ์สิริ
* *พิธีกร รายการกล้าคิดกล้าทำ* ช่อง 5

## รางวัล
*(ปี พ.ศ. 2567)*รางวัลกินรีทอง มหาชนครั้งที่ 19* สาขา "พิธีกรและผู้ประกาศข่าวชายดาวรุ่ง"

## อ้างอิง

## แหล่งข้อมูลอื่น
* 

หมวดหมู่:ผู้ประกาศข่าวชาวไทย
หมวดหมู่:พิธีกรชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่